Document ID: /roh_data/filtered/fineweb-2-filterrobots_roh.jsonl.gz/39677

Il motiv è che l’emna passada eran vegni publitgà maletgs dal rapinament e mazzament d’in procuratur public tirc. La procura publica generala ha sinaquai pretendì ina bloccada da las medias socialas.
Er la rait sociala da Facebook è stada offline per in mument. Suenter ch'ils maletgs èn però vegnids allontanads han las autoritads tircas puspè dà liber l'access.
Bloccà internet gia avant in onn
Gia il mars da l’onn passà avevan las autoritads bloccà Twitter e Youtube. Lura eran cumparì reproschas da corrupziun cunter commembers da la partida AKP dal president tirc Recep Tayyip Erdogan.
RR novitads 16:00